Diari Oficial de la Generalitat Valenciana


Sumari del DOGV 8239, del 21-02-2018 (2018/664)

Notificació de la sentència dictada en el judici verbal número 236/2017.
------------------------------------------------------------------------

### Dades del document

Número de DOGV
:   8239

Data del DOGV
:   21-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/664


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici verbal número 236/2017. [2018/664]  
En les actuacions de judici verbal (250.2) 236/2017 seguides a instàncies de l'Empresa Mixta Valenciana de Aguas, SA, contra Juana Eulalia Cruz Montesdeoca s'ha dictat la sentència, que literalment diu el següent:  
  
«Procediment judici verbal (250.2) núm. 236/2017  
De: Empresa Mixta Valenciana de Aguas, SA.  
Procuradora: Mª Gloria Benlloch Soriano.  
Contra: Juana Eulalia Cruz Montesdeoca.  
  
València, 26 de juliol de l'any 2017  
  
Cristina Badenes González, magistrada jutgessa del Jutjat d'Instància número 22 de València i el seu partit judicial, he vist aquestes actuacions de judici verbal número 236/2017, seguides a instàncies d'Empresa Mixta Valenciana de Aguas, SA, representada per la procuradora dels tribunals Mª Gloria Benlloch Soriano contra Juana Eulalia Cruz Mostesdeoca, declarada en rebel·lia en aquestes actuacions, sobre la reclamació d'una quantitat per import de 953,85 -  
  
Antecedents de fet  
Primer. Que la procuradora de la part actora, en la representació que exerceix, va presentar una demanda origen d'aquestes actuacions, que va basar en els fets i fonaments de dret que va estimar d'aplicació, i va acabar demanant al jutjat que es dictara sentència en virtut de la qual es declarara resolt el contracte de subministrament d'aigua subscrit al seu dia, entre la seua representada i Juana Eulalia Cruz Mostesdeoca, relatiu a l'immoble siti al carrer de Sant Joan Bosco, 82-17a, de València, en la qual s'ordenara que s'adopten totes les mesures que siguen necessàries per al cessament efectiu del subministrament d'aigua, autoritzant la part actora, si fóra necessari, a entrar a l'habitació de comptadors on es troba instal·lat el comptador de la demandada, per a poder interceptar el pas de l'aigua, i retirar aquest comptador, i es condemnara la demandada a pagar a la representada la quantitat de 953,85 ?, els interessos legals i les costes d'aquest procediment.  
Segon. Que admesa a tràmit la demanda, es va acordar citar la demandada perquè en el termini de 10 dies es personara i la contestara, cosa que no va efectuar, per la qual cosa va ser declarada en rebel·lia.  
  
Tercer. Atés que cap de les parts va sol·licitar la celebració de vista i que el tribunal no l'estimava necessària, van quedar les actuacions concluses per a dictar sentència.  
Quart. Que en la tramitació d'aquest judici s'han observat les prescripcions legals en vigor.   
  
Fonaments de dret  
Primer. De l'examen de la prova practicada en aquestes actuacions, valorant especialment els documents que s'adjunten a l'escrit de demanda i incorporats a la causa com a prova documental, i vista la incompareixença de la demanda, es dedueix la certesa, sense cap contractació, dels fets següents: que Juana Eulalia Cruz Montesdeoca, en data 28 d'abril de 2008, va subscriure amb Empresa Mixta Valenciana de Aguas, SA, un contracte de subministraments d'aigua potable i d'instal·lació i reparació de comptador per a l'immoble siti al carrer de Sant Joan Bosco, 82-17a, de València, així com que des de la vigència del contracte de subministrament, la part demandada ha deixat d'atendre diverses factures emeses, i la quantitat deguda des de l'última factura pagada és de 953,85 euros, quantitat de què ha de respondre Juana Eulalia Cruz Mostesdeoca, en virtut de la relació obligacional nascuda entre les parts, d'acord amb els articles 1088 i 1091 del Codi Civil, entre altres.  
De la mateixa manera, pertoca declarar resolt el contracte de subministrament d'aigua i d'instal·lació i reparació de comptador subscrit al seu dia entre l'actora i Juana Eulalia Cruz Mostesdeoca, relatiu a l'immoble siti al carrer de Sant Joan Bosco, 82-17a, de València, i ordene que s'adopten totes les mesures que siguen necessàries per al cessament efectiu del subministrament d'aigua, autoritzant la part actora, si fóra necessari, a entrar en l'habitació dels comptadors on es troba instal·lat el comptador de la demandada, per a poder interceptar el pas de l'aigua i retirar el dit comptador, amb auxili de la força pública.  
Segon. Pel que fa als interessos reclamats i d'acord amb el que disposa l'article 1108 del Codi Civil, en relació amb l'article 1.100 del mateix cos legal, seran els legals, que es produïsquen des de la data d'interposició de la demanda.  
Tercer. Pel que fa a les costes causades en aquest procediment, i d'acord amb el que disposa l'article 394 de la Llei d'enjudiciament civil, cal fer-ne una imposició expressa a la part demandada.  
  
Vistos els preceptes esmentats i tots els altres que hi són aplicables de manera general i pertinent,  
  
Dispose  
Estime íntegrament la demanda interposada per la procuradora dels tribunals, Mª Gloria Benlloch Soriano, en nom i representació d'Empresa Mixta Valenciana de Aguas, SA, contra Juana Eulalia Cruz Mostesdeoca, declarada en rebel·lia en aquestes actuacions i declare resolt el contracte de subministrament d'aigua i d'instal·lació i reparació de comptador subscrit al seu dia entre l'actora i Juana Eulalia Cruz Mostesdeoca, relatiu a l'immoble siti al carrer de Sant Joan Bosco, 82-17a, de València, i ordene que s'adopten totes les mesures que siguen necessàries per al cessament efectiu del subministrament d'aigua, autoritzant la part actora, si fóra necessari, a entrar en l'habitació de comptadors on es troba instal·lat el comptador de la demandada, per a poder interceptar el pas de l'aigua i retirar el dit comptador, amb auxili de la força pública i i condemne la demandada a pagar a l'actora la quantitat de 953,85 ?, més els interessos legals des de la data d'interposició de la demanda, fent expressa imposició a costes causades a la part demandada.  
  
Notifiqueu aquesta resolució a les parts i feu-los saber que en contra no es pot interposar cap recurs.  
Aquesta és la meua sentència, de la qual es portarà un testimoniatge a les actuacions corresponents i se'n deixarà l'original en el llibre de sentències, que pronuncie, mane i firme.»  
Publicació. La sentència anterior ha sigut donada i publicada el mateix dia de la seua data per la jutgessa que la subscriu, mentre celebrava audiència pública, davant de mi, que, com a lletrat de l'Administració de justícia, en done fe.  
Atés que la persona demandada, Juana Eulalia Cruz Montesdeoca, es troba en parador desconegut, expedisc aquest edicte a fi que li valga de notificació de forma deguda.  
  
València, 26 de juliol de 2017.- La lletrada de l'Administració de justícia: María Alfonso Seijas Rodríguez.